b'\n_START_ARTICLE_\n\xc5\xbdarkasta ra\xc5\xbea\n_START_SECTION_\nOpis\n_START_PARAGRAPH_\nOdrasle \xc5\xbearkaste ra\xc5\xbee dose\xc5\xbeejo skupno dol\xc5\xbeino do okoli enega metra, v \xc5\xa1irino pa lahko merijo okoli pol metra. Rep je kraj\xc5\xa1i od telesa. Po zgornji strani je telo rjave barve, nekateri primerki pa imajo tudi temne pege. Po hrbtu imajo grobo ko\xc5\xbei, iz katere \xc5\xa1trlijo razli\xc4\x8dno velike bodice. Od glave do repa ima v ravni vrsti \xc5\xbearkasta ra\xc5\xbea od 14 do 17 ve\xc4\x8djih bodic. Spodnja stran je gladka in svetla. Glava je trda in trikotne oblike. Prehranjuje se z raki, manj\xc5\xa1imi ribami in raznimi talnimi nevreten\xc4\x8darji. Samice med drstjo izle\xc5\xbeejo ovalna usnjata jajca, ki v dol\xc5\xbeino merijo med 3,4 in 8,9 cm, v \xc5\xa1irino pa od 2,3 do 6,8 cm.\n_START_SECTION_\nRaz\xc5\xa1irjenost in gospodarski pomen\n_START_PARAGRAPH_\n\xc5\xbdarkasta ra\xc5\xbea \xc5\xbeivi na morskem dnu severnega Atlantksega oceana v globinah med 20 in 1000 metri, kjer je temperatura vode med 1 in 10\xc2\xbaC. V osemdesetih letih 20. stoletja so ribi\xc4\x8di to ra\xc5\xbeo ve\xc4\x8dkrat ujeli na trnek pri lednem ribolovu v jezeru Melville na Labradorju._NEWLINE_Gosodarsko ni pomembna riba, ki pa se pogosto ulovi v mre\xc5\xbee ribi\xc4\x8dev, ko le-ti lovijo druge vrste. O vrsti ni veliko znanega, je pa uvr\xc5\xa1\xc4\x8dena na seznam ogro\xc5\xbeenih vrst National Marine Fisheries Service.'